cyanic-selkie/wikianc huggingface dataset:
ডেন পাইত
ডেন লিরয় পাইত (Dane Piedt; জন্ম: ৬ মার্চ, ১৯৯০) দক্ষিণ আফ্রিকার ওয়েস্টার্ন প্রভিন্সের কেপটাউনে জন্মগ্রহণকারী উদীয়মান ক্রিকেটার। দক্ষিণ আফ্রিকা ক্রিকেট দলের পাশাপাশি ঘরোয়া ক্রিকেটে কেপ কোবরাজ দলের হয়ে খেলছেন। ডেনো ডাকনামে পরিচিত ডেন পাইত মূলতঃ ডানহাতে অফ-স্পিন বোলিং করে থাকেন। পাশাপাশি নিচের সারির কার্যকরী ব্যাটসম্যান হিসেবে ডানহাতে ব্যাটিং করেন। কেপ কোবরাজের অন্যান্য সতীর্থ খেলোয়াড়দের ন্যায় তারও ওয়েস্টার্ন প্রভিন্স ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে। ২০১১ সালে কেপ কোবরাজের সাথে চুক্তিবদ্ধ হন ও চাতুর্যময় বোলিংয়ে সকলকে আশ্চর্যান্বিত করেছেন। ভারত, অস্ট্রেলিয়া, নিউজিল্যান্ড ও দক্ষিণ আফ্রিকার উদীয়মান খেলোয়াড়দের নিয়ে অনুষ্ঠিত প্রতিযোগিতায় দলের প্রতিনিধিত্ব করেন। কিন্তু প্রতিযোগিতায় একটিমাত্র প্রথম-শ্রেণীর খেলায় অনেক রান দিয়ে এক উইকেট পেলেও একমাত্র সীমিত ওভারের খেলায় কোন উইকেট লাভে ব্যর্থ হন।
খেলোয়াড়ী জীবন
দক্ষিণ আফ্রিকা দলের নতুন অধিনায়ক হাশিম আমলা’র প্রথম সফরে শ্রীলঙ্কায় অনুষ্ঠিত টেস্ট সিরিজে তিনি ও ব্যাটসম্যান স্টিয়ান ফন জিল টেস্ট দলের নতুন সদস্যরূপে অন্তর্ভুক্ত হন। কিন্তু শ্রীলঙ্কা ক্রিকেট দলের বিপক্ষে তিনি কোন খেলার জন্য প্রথম একাদশে স্থান পাননি। অতঃপর আগস্ট, ২০১৪ সালে জিম্বাবুয়ে সফরে অনুষ্ঠিত একমাত্র টেস্টে জিম্বাবুয়ে ক্রিকেট দলের বিপক্ষে তার টেস্ট অভিষেক ঘটে। ঐ টেস্টে দশ বছর পর খেলতে আসা মার্ক ভার্মুলেনকে অভিষেক টেস্টের প্রথম বলে আউট করেন। এছাড়াও, টেস্ট অভিষেকে ডেন পাইত দক্ষিণ আফ্রিকার পক্ষে সেরা বোলিং পরিসংখ্যান গড়েন ৮/১৫২।
মীর জুমলা গেট
মীর জুমলার গেট ঢাকা বিশ্ববিদ্যালয় এলাকার একটি ঐতিহাসিক মোগল স্থাপনা। এই গেটটি ঢাকা গেট, ময়মনসিংহ গেট নামেও পরিচিত। বিশ্ববিদ্যালয় এলাকার কার্জন হল ছাড়িয়ে দোয়েল চত্বর হয়ে বাংলা একাডেমী যেতে চোখে পড়ে হলুদ রঙের মীর জুমলার তোরণ। এ গেটের তিনটি অংশের একটি রয়েছে বিশ্ববিদ্যালয়ের নবায়নযোগ্য শক্তি গবেষণা কেন্দ্রের দিকে, মাঝখানের অংশ পড়েছে রোড ডিভাইডারের মাঝে এবং অপর অংশটি রয়েছে সোহরাওয়ার্দী উদ্যানের দিকে তিন নেতার মাজারের পাশে।
ইতিহাস
thumb|তৎকালীন রেসকোর্স ময়দানের প্রবেশপথ মীর জুমলার গেট, ১৮৭৫ ব্রিটিশ সময়কার ঢাকার ম্যাজিস্ট্রেট চার্লস ডয়'স মূল শহরের সঙ্গে রেসকোর্সকে সংযুক্ত করার জন্য ময়দানের উত্তর-পূর্ব দিকে একটি সড়ক তৈরি করেন। এই সড়কের প্রবেশপথে তৈরি করা হয় দুটি স্তম্ভ। অপর এক তথ্যে বলা হয়েছে, ইসলাম খাঁর আমলে রমনা অঞ্চলে ছিল বাগে বাদশাহী নামে মোগল উদ্যান। বাগে বাদশাহীর প্রবেশপথে ছিল দুটি স্তম্ভ। পরে তা পুনর্নির্মাণ করে নামকরণ করা হয় ময়মনসিংহ গেট।
নামকরণ
মোগল আমলে বুড়িগঙ্গা নদী হয়ে ঢাকায় প্রবেশ করতে ব্যবহার করা হতো এ তোরণ। সেই সময় এর নাম ছিল 'মীর জুমলার গেট'। পরে কখনও 'ময়মনসিংহ গেট', কখনও 'ঢাকা গেট' এবং অনেক পরে নামকরণ করা হয় 'রমনা গেট'। এ গেট রমনায় প্রবেশ করার জন্য ব্যবহার করা হতো বলে পরে সাধারণ মানুষের কাছে এটি রমনা গেট নামেই পরিচিতি পায়। তবে বাংলাদেশ সরকারের গেজেট অনুসারে এ তোরণ এবং আশপাশের জায়গার নাম দেওয়া হয়েছে 'মীর জুমলার গেট'।
ঐতিহাসিক স্থাপনা
তোরণের স্তম্ভগুলো পরীক্ষা করেন এ. এইচ. দানী। তার মতে, এগুলো মোগল আমলে তৈরি হয়নি। কারণ স্তম্ভ দুটির গড়ন ইউরোপীয় ধাঁচে মূল শহরের সঙ্গে রেসকোর্সকে যুক্ত করার জন্য রেসকোর্সের উত্তর-পূর্ব দিকে একটি রাস্তা তৈরি করেন তৎকালীন ম্যাজিস্ট্রেট চার্লস ডস। এ রাস্তার প্রবেশমুখে ডস এ দুটি স্তম্ভ তৈরি করেন। যা এখনও অটুট রয়েছে। বর্তমান নজরুল এভিনিউর রাস্তাটিও ডস তৈরি করেন। 'বাগে বাদশাহী' নামে মোগল উদ্যানটি ইসলাম খাঁর আমলে ছিল রমনা অঞ্চলে (যেটি বর্তমান সোহরাওয়ার্দী উদ্যান ও পুরনো হাইকোর্ট ভবন)। হাইকোর্ট ভবনের পূর্ব কোণে একই ধরনের দুটি স্তম্ভবিশিষ্ট প্রবেশপথ ছিল। মূলত সে সময় এ স্তম্ভের মধ্য দিয়ে চলাচল ছিল হাতির।
গঠন
প্রায় ১০০ থেকে ১৫০ ইঞ্চি ব্যাসার্ধ এ ধরনের স্তম্ভ খুবই বিরল। যার ওপরে রয়েছে কারুকাজ করা চারকোনা বিশিষ্ট একটি শেড। পশ্চিম পাশের বড় স্তম্ভের পাশেই রয়েছে অপেক্ষাকৃত ছোট আরেকটি স্তম্ভ। যার মাঝে টানা অবস্থায় রয়েছে একটি দেয়াল। উঁচু থেকে নিচুতে নামা এ দেয়ালটি প্রায় ২০ ইঞ্চি চওড়া। কিন্তু পূর্ব পাশের বড় স্তম্ভের সঙ্গে দেয়াল বা প্রাচীর থাকলেও নেই ছোট স্তম্ভ।
ব্রহ্মপুত্র উপত্যকা
ব্রহ্মপুত্র উপত্যকা হচ্ছে হিমালয় পর্বতশ্রেণীর পূর্ব এবং উত্তরপূর্ব পর্বতশ্রেণী সমূহের মধ্যে অবস্থিত একটি অঞ্চল।
এই উপত্যকাটি পশ্চিম ব্রহ্মপুত্র উপত্যকার অন্তর্গত যার সাথে রয়েছে ধুবড়ী, গোয়ালপাড়া এবং কামরূপ অঞ্চল; মধ্য ব্রহ্মপুত্র উপত্যকা অঞ্চলের মধ্যে অন্তর্গত রয়েছে দরং, নগাঁও এবং শোণিতপুর জেলা; এবং, পূর্বাঞ্চলীয় ব্রহ্মপুত্র উপত্যকা অঞ্চলের মধ্যে অন্তর্গত রয়েছে  লখিমপুর, ডিব্রুগড় এবং শিবসাগর। উত্তরবঙ্গের তিস্তা নদীও ব্রহ্মপুত্র নদে এসে পতিত হয়েছে।
ব্রহ্মপুত্র উপত্যকা তার বর্ষাবন-জাতীয় জলবায়ুর জন্য পৃথিবীর কতিপয় সবথেকে উৎপাদনশীল মাটির মধ্যে একটি। আসাম থেকে ব্রহ্মপুত্র নদ এসে বঙ্গ দিয়ে প্রবাহিত হয়েছে, যেখানে এটা গঙ্গা নদীর সাথে মিলিত হয়ে বিশ্বের বৃহত্তম ব-দ্বীপ সৃষ্টি করেছে এবং পরিশেষে দক্ষিণ দিক দিয়ে প্রবাহিত হয়ে বঙ্গোপসাগরে পড়েছে।
চার এশীয় বাঘ
চার এশীয় বাঘ (Four Asian Tigers) একটি অর্থনৈতিক পরিভাষা, যা দ্বারা মুক্তবাজার ও উন্নত অর্থনীতিসমৃদ্ধ এশিয়ার চারটি দেশ ও অঞ্চলকে বোঝানো হয়। এই চারটি দেশ ও অঞ্চল হল সিঙ্গাপুর, দক্ষিণ কোরিয়া, হংকং ও তাইওয়ান। ১৯৬০ ও ১৯৯০ এর দশকে এই অঞ্চল ও দেশগুলোতে দ্রুত শিল্পায়ন ঘটে এবং অর্থনৈতিক প্রবৃদ্ধি ব্যাপকভাবে বৃদ্ধি পায়। একবিংশ শতাব্দীতে চারটি দেশ ও অঞ্চলই উচ্চ আয়সম্পন্ন উন্নত অর্থনীতি অর্জন করে। হংকং ও সিঙ্গাপুর পৃথিবীর শীর্ষ অর্থনৈতিক কেন্দ্র হিসেবে প্রতিষ্ঠিত হয়েছে। দক্ষিণ কোরিয়া এবং তাইওয়ান বিশ্বের শীর্ষস্থানীয় তথ্য-প্রযুক্তি পণ্য নির্মাতা হিসেবে প্রতিষ্ঠিত। এই চারটি দেশ ও অঞ্চলের অর্থনৈতিক অগ্রযাত্রার ঘটনা বিভিন্ন উন্নয়নশীল দেশের জন্য অনুপ্রেরণা হিসেবে কাজ করেছে।
বিশ্বব্যাংক ব্যাপক অর্থনৈতিক উন্নয়নের কারণ হিসেবে দেশ ও অঞ্চলগুলোর নব্যউদারনৈতিক নীতিমালাকে কারণ হিসেবে চিহ্নিত করেছে। এছাড়া রপ্তানিমুখী বাণিজ্য, নিম্ন করারোপ ও কল্যাণকামী রাষ্ট্র পরিচালনা ব্যবস্থা ইত্যাদি কারণগুলোও অর্থনৈতিক উন্নয়নের পেছনে অবদান রেখেছে। এছাড়া সরকার কর্তৃক অর্থনৈতিক খাতের পুনর্গঠন এবং রপ্তানিমুখী শিল্পের বিকাশে নিম্ন কর ধার্য দেশ ও অঞ্চলগুলোর উন্নয়নে গুরুত্বপূর্ণ ভূমিকা রেখেছে। তবে মূল কারণ হিসেবে বিশ্বব্যাংক মুক্ত বাণিজ্যকে চিহ্নিত করেছে। এসব কারণে এই অর্থনীতিগুলো কয়েক দশক ধরে উচ্চমাত্রার প্রবৃদ্ধি অর্জন করতে সক্ষম হয়েছে। সামগ্রিক অর্থনৈটিক উন্নয়নের পেছনে অন্যান্য কারণগুলো হল শিক্ষাখাতে বিনিয়োগ, উন্নয়নের প্রথম বছরগুলোতে অগণতান্ত্রিক ও স্বৈরাচারী রাজনৈটিক ব্যবস্থা, সরকারি ও বেসরকারি উচ্চ সঞ্চয়ী মূলধন। তবে এশীয় চার বাঘের ব্যাপক ও দ্রুত উন্নয়নের ব্যাপারে বিতর্ক রয়েছে। অনেকেই মনে করে এই উন্নয়নের পেছনে বিশ্বব্যাংক কর্তৃক উল্লিখিত কারণগুলোর চেয়ে দেশ ও অঞ্চলগুলোর বিশেষ শিল্পনীতির ভূমিকা বেশি।
বিবরণ
১৯৯৭ সালের অর্থনৈটিক মন্দার পূর্বে এশীয় বাঘ খ্যাত দেশ ও অঞ্চলগুলোর অর্থনৈতিক উন্নয়নের কারণ হিসেবে সর্বাধিক পরিচিত ছিল রপ্তানিমুখী বাণিজ্য এবং উন্নয়নমুখী রাষ্ট্রীয় নীতিমালা। তবে এক্ষেত্রে উল্লেখযোগ্য বিষয় হল এই অর্থনীতিগুলো দীর্ঘকাল ধরে প্রবৃদ্ধি বজায় রাখা এবং উচ্চ মাথাপিছু আয়। বিশ্বব্যাংকের একটি প্রতিবেদনে দুইটি বিষয়কে এই উন্নয়নের পেছনে বিশেষভাবে গুরুত্ব দেয়া হয়েছে: জনসম্পদ ও মূলধনের বৃদ্ধি এবং সামষ্টিক অর্থনৈতিক ব্যবস্থাপনা।
১৯৬০-এর শেষ নাগাদ চারটি দেশ ও অঞ্চলের অর্থনৈতিক ও জনসম্পদের পরিমাণ সমসাময়িক উন্নয়নশীল দেশগুলোকে ছাড়িয়ে যায়। ফলে তাদের মাথাপিছু আয় গ্রুত গতিতে বৃদ্ধি পায়। উচ্চ বৈদেশিক বিনিয়োগের পাশাপাশি উন্নয়নের জন্যে দক্ষ জনসম্পদের প্রয়োজনীয়তা অনুভব করেছিল এশীয় বাঘ খ্যাতদেশ ও অঞ্চলগুলো। তাই দেশ ও অঞ্চলগুলো শিক্ষাখাতে ব্যাপক বিনিয়োগ করে। শিক্ষাখাতের বিনিয়োগ এশিয়ার বিষ্ময়কর অর্থনৈতিক সমৃদ্ধির অন্যতম গুরুতপূর্ণ কারণ হিসেবে বিবেচনা করা হয়। দেখা গেছে, দেশ ও অঞ্চল চারটিতে শিক্ষায় যুক্ত মানুষের সংখ্যা তাদের মাথাপিছু আয়ের সাথে সঙ্গতিপূর্ণ নয়, বরং তার চেয়েও বেশি। ১৯৬৫ নাগাদ চারটি জাতিই সর্বজনীন প্রাথমিক শিক্ষা সম্পূর্ণভাবে অর্জন করতে সমর্থ হয়। দক্ষিণ কোরিয়া ১৯৮৭ নাগাদ মাধ্যমিক শিক্ষায় নিবন্ধন হার ৮৮% অর্জন করে। এছাড়া চারটি দেশ ও অঞ্চলই শিক্ষাক্ষেত্রে লিঙ্গ বৈষম্য উল্লেখযোগ্য হারে হ্রাস করতে সমর্থ হয়। এসব পদক্ষেপ ও কার্যক্রমের ফলে দেশ ও অঞ্চলগুলোতে শিক্ষার হার বৃদ্ধি পায়।
এশিয়ার এই বিষ্ময়কর অর্থনৈতিক সমৃদ্ধির ভিত্তি হিসেবে কাজ করেছে স্থিতিশীল সামষ্টিক অর্থনৈতিক পরিবেশ। তিনটি ক্ষেত্রে চারটি দেশ ও অঞ্চলই উল্লেখযোগ্য সাফল্য লাভ করেছে: বাজেট ঘাটতি, বৈদেশিক ঋণ এবং বিনিময় হার। প্রত্যেকটি দেশ ও অঞ্চলের বাজেট ঘাটতি তাদের নিজস্ব অর্থনৈতিক সীমার মধ্যে ছিল। ১৯৮০-এর দশকে দক্ষিণ কোরিয়ার বাজেট ঘাটতি অর্থনৈতিক সহযোগিতা ও উন্নয়ন সংস্থার অন্তর্ভুক্ত দেশগুলোর গড় বাজেট ঘাটতির তুলনায় কম ছিল। হংকং, সিঙ্গাপুর এবং তাইওয়ানের ক্ষেত্রে কোন বৈদেশিক ঋণই ছিল না। তবে ১৯৮০-১৯৮৫ পর্যন্ত দক্ষিণ কোরিয়ার বৈদেশিক ঋণ ও মোট দেশজ উৎপাদনের হার অন্য তিনটি দেশ ও অঞ্চলের তুলনায় বেশি ছিল। এর অন্যতম কারণ ছিল দেশটির উচ্চ রাপ্তানিমুখী বাণিজ্য।
দেশ ও অঞ্চল চারটির উন্নয়নের অন্যতম গুরুত্বপূর্ণ কারণ তাদের বাণিজ্য নীতিমালা। তবে প্রত্যেক এই নীতিমালা দেশ ও অঞ্চলগুলোতে একই রকম ছিল না। হংকং ও সিঙ্গাপুর এমন বাণিজ্য ব্যবস্থার প্রচলন করে যা মুক্ত বাণিজ্যকে উৎসাহিত করেছিল এবং তা প্রকৃতিতে ছিল নব্যউদারনৈতিক। দক্ষিণ কোরিয়া ও তাইওয়ানের বাণিজ্য ব্যবস্থা ছিল মিশ্র, তবে তা তাদের নিজস্ব রপ্তানি শিল্পের সহায়ক ছিল। দক্ষিণ কোরিয়া ও তাইওয়ান রপ্তানিযোগ্য পণ্যের খাতের উন্নয়নে বিভিন্ন উদ্দীপনামূলক ব্যবস্থা গ্রহণ করে। সিঙ্গাপুর, দক্ষিণ কোরিয়া এবং তাইওয়ান তাদের নিজস্ব রপ্তানি পণ্যের বিকাশের বিভিন্ন ব্যবস্থা গ্রহণ করে। এই ব্যবস্থাটি রপ্তানি বর্ধিতকরণ কৌশল হিসেবে পরিচিত। এসমস্ত কার্যক্রমের ফলে চারটি দেশ ও অঞ্চলই দীর্ঘ তিন দশক ধরে গড়ে ৭.৫% প্রবৃদ্ধি অর্জন করে এবং পরিণতিতে উন্নত আয়ের দেশ হিসেবে স্বীকৃতি পায়।
১৯৯৭ এশীয় অর্থনৈতিক মন্দা
১৯৯৭ সালের এশীয় অর্থনৈতিক মন্দায় চারটি দেশ ও অঞ্চলই ক্ষতিগ্রস্ত হয়। তবে সবচেয়ে বেশি ক্ষতির শিকার হয় দক্ষিণ কোরিয়া। দক্ষিণ কোরিয়ার বৈদেশিক ঋণের কারণে দেশটির মুদ্রামান ৩৫-৫০% হ্রাস পায়। ১৯৯৭ এর প্রথম দিকে হংকং, সিঙ্গাপুর এবং দক্ষিণ কোরিয়ার শেয়ার বাজার প্রায় ৬০% ক্ষতির সম্মুখীন হয়। মন্দা পরবর্তি সময়ে অবশ্য চারটি দেশ ও অঞ্চলই অন্যান্য দেশের তুলনায় দ্রুত ক্ষতি কাটিয়ে উঠতে সক্ষম হয়। এর অন্যতম কারণ দেশ ও অঞ্চলগুলোর উচ্চ সঞ্চয় এবং মুক্ত বাণিজ্য।
২০০৮ বিশ্ব অর্থনৈতিক মন্দা
২০০৭-২০০৮ সালের বিশ্ব অর্থনৈতিক মন্দার প্রভাবে চারটি দেশ ও অঞ্চলের অর্থনীতিই ক্ষতির সম্মুখীন হয়। ২০০৮ অর্থবছরের চতুর্থ প্রান্তিকে চারটি দেশ ও অঞ্চলের জিডিপি গড়ে ১৫% হ্রাস পায়। রপ্তানি প্রায় ৫০% হ্রাস পায়। এছাড়া অভ্যন্তরীন বাণিজ্যেও ঘাটতি দেখা যায়। ২০০৮ সালে হংকং-এ খুচ্রা বিক্রয় ৩%, সিঙ্গাপুরে ৬% এবং তাইওয়ানে ১১% হ্রাস পায়।
বিশ্ব অর্থনীতি মন্দার প্রভাব কাটিয়ে উঠতে শুরু করলে চারটি দেশ ও অঞ্চলও ক্ষতির পরিমাণ কাটিয়ে উঠতে থাকে। অনেক ক্ষেত্রে তা অন্যান্য দেশের তুলনায় বেশ দ্রভাবেই। অর্থনীতিগুলো সরকার কর্তৃক প্রদত্ত প্রণোদনা প্যাকেজের মাধ্যমে অর্থনৈতিক সক্ষমতা লাভ করে। চারটি দেশ ও অঞ্চলের প্রত্যেকটির ক্ষেত্রেই এই সরকারি প্রণোদনা নিজস্ব জিডিপি’র (২০০৯ সালের) ৪%-এরও বেশি ছিল। মন্দা কাটিয়ে উঠার ক্ষেরে আরেকটি কারণ ছিল দেশগুলোর তুলনামূলক কম অভ্যন্তরীন ঋনের পরিমাণ।
মেমত জেলা
মেমত জেলা (ស្រុកមេមត់) কম্বোডিয়ার তবুং খমুম প্রদেশে অবস্থিত একটি জেলা। জেলার রাজধানী মেমত শহর প্রদেশের রাজধানী কমপং চাম থেকে ৮০ কিমি পূর্বে অবস্থিত। মেমত একটি সীমান্ত জেলা এবং ভিয়েতনামের শহর। তাই নিন এই জেলা থেকে ৮০ কিমি দূরে অবস্থিত।
এই জেলা সড়ক পথে কমপং চাম বা ক্রাটি থেকে সহজেই প্রবেশ করা যায়। যদিও শহরের ভেতর বিভিন্ন সীমানা পার হওয়ার ছোট ছোট পথ রয়েছে, কিন্তু সরকারিভাবে কোন সীমানা পার হওয়ার আন্তর্জাতিক পথ নেই। মেমত শহর কমপং চাম এবং ক্রাটি শহরের মধ্যবিন্দুতে অবস্থিত।
অবস্থান
মেমত জেলা তবুং খমুম প্রদেশের সবচেয়ে পূর্বের জেলা এবং এর সাথে ভিয়েতনামের সীমানা রয়েছে। উত্তরে, মেমত ক্রাতি প্রদেশের সাথে সীমানা রয়েছে। পূর্বে এর সাথে ভিয়েতনামের সীমানা রয়েছে। পশ্চিমে, এর সাথে সীমানা রয়েছে দামবাই এবং পনহি জেলার।
প্রাগৈতিহাসিক সভ্যতা
মেমত তার নাম পেয়েছে একটি প্রাগৈতিহাসিক সভ্যতা থেকে যারা এই এলাকায় ২৫০০ বছর আগে বসবাস করত। এই জেলায় কিছু প্রাগৈতিহাসিক জায়গা রয়েছে, যেগুলো সম্পর্কে কিছুদিন আগেই জানা গিয়েছে। ১৯৫৯ সালে, ফ্রান্সের প্রত্নতত্ত্ববিদ লুইস ম্যালারেট ১৭টি ভূস্থাপনা আবিষ্কার করেন। তিনি নতুন এই অঞ্চলটিকে লাল মাটির এলাকা হিসেবে শ্রেণীবিভাগ করেন, যা মেকং এর পূর্বে অবস্থিত এবং কমপং চাম প্রদেশের অন্তর্ভুক্ত ছিল। ১৯৬২ সালে, বার্নার্ড ফিলিপ গ্রসলিয়ার মেমতের কাছে খনন কাজ চালিয়ে একটি স্থল পান এবং সেই সভ্যতার নামকরণ করা হয় "মিমোতিয়ান"। এখন পর্যন্ত কম্বোডিয়ায় ৩৬টি প্রাগৈতিহাসিক জায়গা পাওয়া গিয়েছে। ২০১০ সালে, " সামরোং ভূস্থাপনা" কম খরচে বাড়ি বানাতে গিয়ে অনিচ্ছাকৃতভাবে ধ্বংস হয়ে যায়।
সরকার
মেমত জেলার প্রশাসনিক প্রধান হলেন মি. চেং বুন্নারা। নিচের সারণীতে ইউনিয়ন অনুসারে গ্রামের নাম উল্লেখ করা হয়েছে।
১) চ্যান মুল - কোর, কালোউ, তা কেভ, পিম
২) চোয়াম - লিচ লেও, মং, পপলোয়াম, জিয়েভ
৪) মেমত - মেমত থমেই, মাসিন তুয়েক
৫) রাঙ - বেং, ডং, বস, চামবাক, মাসিন, তাওন
৬) রুমচেক - কামপে, থমা দাব, খপোব, খ্লিয়েচ
৭) ত্রিয়েক - দক পোর, ব্যাংকোভ, খলেই
৮) কোকির - চামকার থমেই, সালাং বেই, কোকির চেয়ুং, তুয়ল থমা, কোকির তবুয়ং
৯) তনলুং - কডল লেউ, কডল রাওম, মকাওর, কাওহ থমা, বেং কাওং, সামবোর
ব্যাংকার (প্রাচীন)
একজন ব্যাংকার প্রাচীন মেসোপটেমিয়া, প্রাচীন গ্রিস এবং প্রাচীন রোমান যুগে আর্থিক কার্যক্রমে নিযুক্ত ছিলেন। প্রাচীনযুগে আর্থিক পরিষেবা প্রদানকারী ব্যক্তিকে ব্যাংকার বলা হত।
মেসোপটেমিয়া
একটি সুত্র অনুসারে, মেসোপটেমিয়ার কিছু পরিবারকে ব্যাংকিং পরিবার হিসাবে ভাবা হলেও এই পরিবারের আর্থিক কর্মকাণ্ড পুরোপুরি ব্যাংকিং কর্মকাণ্ড ছিল না। কারণ, ওই পরিবারগুলি আমানতের উপর এবং ঋণের জন্য একই রকম চার্জ বা সুদ নিত। ফলে এই কার্যক্রম ব্যাংকিং থেকে আলাদা ছিল। সাধারণ ব্যাংকিং ব্যবস্থায় আমানতের থেকে ঋণের উপর বেশি চার্জ বা সুদ নেয়া হয়। এই দুই সুদের পার্থক্যই ব্যাংকের মুনাফার মূল উৎস। নব্য-ব্যাবিলনীয় সাম্রাজ্যের সময়কালে এগিবি হাউস, মুরাশুর হাউজ এবং ই-ইলুটা-বানি পরিবার তিনটি মার্চেন্ট ব্যাংকার হিসাবে পরিচিত ছিল।
প্রাচীন গ্রিস
প্রাচীন গ্রীক ব্যাংকাররা τραπεζίται বা ট্রাপিজিটেস নামে পরিচিত ছিল। খ্রিস্টপূর্ব ৫ম শতাব্দীর দিকে তারা ব্যাংকিং কার্যক্রমে সক্রিয় ছিল। তারা বিভিন্ন ধরনের আর্থিক পরিষেবা প্রদান যেমন-প্রাথমিকভাবে অর্থ-পরিবর্তন, জমাকৃত অর্থের উপর সুদ প্রদান, প্যানব্রোকারিং, নোটারি হিসেবে কাজ করা এবং মূল্যবান জিনিসপত্রের সুরক্ষা প্রদান করতো।
স্বতন্ত্র ব্যাংকার
ফিলোস্টেফানোসকে (করিন্থের) প্রাচীন সমাজের প্রথম স্বতন্ত্র ব্যাংকার হিসেবে ভাবা হয়।
আর্কেস্ট্রাটোস এবং অ্যান্টিসথেনিস পেইরাইউসের একটি ব্যাংকিং ফার্মের অংশীদার ছিলেন। প্যাশন নামক একজন ক্রীতদাসকে তার মেটিক ক্লাস শেষে ওই ফার্মে নিয়োগ দেয়া হয়। পরবর্তীতে, প্যাশন অ্যাথেন্সের সবচেয়ে গুরুত্বপূর্ণ ব্যাংকার হয়ে ওঠে। প্যাশন ৩৯৪ খ্রিস্টপূর্বাব্দ থেকে ৩৭০ খ্রিস্টপূর্বাব্দ পর্যন্ত ব্যাংকার হিসাবে কাজ করেছিলেন। উত্তরাধিকারসূত্রে তার ব্যবসার ফোর্মিও নামের তার নিজেরই একজন ক্রীতদাস পায়।
প্রাচীন রোম
প্রাচীন রোমে ব্যাংকাররা প্রাথমিকভাবে মেনসারি, মেনসুলারী এবং নুমুলারি বাআর্জেনটারি নামে পরিচিত ছিল। তখন ব্যাংকারদের সরকার কর্তৃক নিয়োগ দেয়া হত এবং তারা কর সংগ্রহের দায়িত্ব পালন করতো। পরবর্তী সময়ে তারা স্বাধীনভাবে পরিচালিত হয়েছিল।
শওকত হোসেন হিরণ
শওকত হোসেন হিরণ (১৫ অক্টোবর ১৯৫৬ - ৯ এপ্রিল ২০১৪) ছিলেন বাংলাদেশী রাজনীতিক, বরিশাল সিটি কর্পোরেশনের সাবেক মেয়র এবং সংসদ সদস্য। তিনি মেয়র থাকাকালীন বরিশাল শহরের অনেক উন্নয়ন সাধন করেছেন। এজন্য তাঁকে আধুনিক বরিশালের রূপকার বলা হয়।
জন্ম ও শিক্ষা
বরিশাল নগরীর আলেকান্দায় মামার বাড়িতে ১৯৫৬ সালের ১৫ অক্টোবর শওকত হোসেন হিরণ জন্মগ্রহণ করেন। তার পৈতৃক নিবাস পটুয়াখালী জেলার বাউফল উপজেলার কালীশুরি ইউনিয়নের আড়াইনাও গ্রাম। তার পিতা পুলিশের সাব ইন্সপেক্টর আব্দুল হাসেম সরদার এবং মাতা গৃহিনী জয়নব বেগম। চার পুত্র ও ছয় কন্যার মধ্যে তিনি তৃতীয়। শৈশব থেকে শুরু করে তার সারাজীবন কেটেছে আলেকান্দায়।
ব্যক্তি ও কর্মজীবন
হিরণের স্ত্রী সমাজসেবিকা জেবুন্নেছা আফরোজ। তার ছিল এক ছেলে ও এক মেয়ে। মৃত্যুর কিছুদিন আগে সুইডেনে পড়াশোনারত মেয়ে রোশনী হোসেন তৃণার বিয়ে দিয়েছিলেন তিনি। ছোট ছেলে সাজিদ হোসেন রাফসান ঢাকার বিএএফ শাহিন কলেজ থেকে ২০১৪ সালে এইচএসসি পরীক্ষা দেয়।
তিনি বসবাস করতেন নগরীর রিফুজী কলোনী এলাকার ডেঙ্গু সরদার রোডের ওহাব বাড়ির ‘হিরন পয়েন্ট’ নামের বাসায়।
পেশায় তিনি ছিলেন ঠিকাদার ও ব্যবসায়ী। এছাড়া তিনি সাউথ এ্যাপোলো মেডিক্যাল কলেজ ও হাসপাতাল লিমিটেড, বেলস লিমিটেড, বেলস ফার্মা ইউনানি প্রাইভেট লিমিটেড, অ্যাভান্স অ্যাসোসিয়েট প্রাইভেট লিমিটেডের চেয়ারম্যান, এইচ পি এল ও এইচ পি এল শিপিং এবং সাউথ বেঙ্গল পরিবহনের সত্ত্বাধিকারী, সাউথ এ্যাপোলো ডায়াগনস্টিক কমপ্লেক্স প্রাইভেট লিমিটেড ও বেলভিউ মেডিক্যাল সার্ভিস প্রাইভেট লিমিটেডের পরিচালকসহ অন্তত ১১টি ব্যবসা প্রতিষ্ঠানের সাথে যুক্ত ছিলেন।
রাজনৈতিক জীবন
বরিশাল ল' কলেজ থেকে এলএলবি পাশ করার পরে তিনি যোগ দেন জাসদ ছাত্রলীগে। ১৯৭৯ সালে বিএনপির ছাত্ররাজনীতির সাথে সম্পৃক্ত হন। ১৯৮৬ সালে তিনি যোগ দেন এরশাদের জাতীয় পার্টিতে। ১৯৮৮ সালে ২২ বছর বয়সে বাংলাদেশের সর্বকনিষ্ঠ উপজেলা চেয়ারম্যান হিসেবে বরিশাল সদর উপজেলার চেয়ারম্যান নির্বাচিত হন।
১৯৯৬ সালে জাতীয় পার্টির মনোনীত প্রার্থী হিসেবে বরিশাল সদর আসনের সংসদ সদস্য পদের নির্বাচনে তিনি প্রতিদ্বন্দ্বিতা করেন। ঐবছর অপর একটি উপ-নির্বাচনে জাতীয় পার্টির প্রার্থী হয়েছিলেন হিরন।
১৯৯৭ সালে ঐকমত্যের সরকারের শরিক দল জাতীয় পার্টির মধ্যে বিভক্তি দেখা দেয়। ফলে তিনি আনোয়ার হোসেন মঞ্জুর নেতৃত্বাধীন জেপি'র বরিশাল বিভাগের নেতৃত্বে আসেন।
২০১২ সালের সম্মেলনে সর্বসম্মতিক্রমে বরিশাল মহানগর আওয়ামী লীগের সভাপতি নির্বাচিত হন। ২০১৪ সালের ৫ জানুয়ারির নির্বাচনে বরিশাল সদর আসন থেকে বিনা প্রতিদ্বন্দ্বিতায় সংসদ সদস্য নির্বাচিত হন।
মৃত্যু
২০১৪ সালের ২২ মার্চ, শনিবার রাত ১০টায় হিরণের বরিশাল ক্লাবের সামনে ব্রেন স্ট্রোক হয়। এর সাথে সাথেই তিনি পড়ে গিয়ে মাথায় গুরুতর আঘাত পান এবং চেতনা হারিয়ে পড়েন। তাঁকে শের-ই-বাংলা মেডিকেল কলেজ হাসপাতালে নিয়ে যাওয়া হয়। চিকিৎসকরা তাকে আইসিইউতে নিয়ে যান। পরে রাত সাড়ে ১২টার দিকে তাঁর অবস্থার অবনতি হয়। এরপর উন্নত চিকিৎসার জন্য তাকে ঢাকায় এ্যাপোলো হাসপাতালে নিয়ে যাওয়া হয়। সেখানেই রোববার তাঁর মস্তিষ্কে ‘ডিকমপ্রেসিভ ক্রানেকটমি’ নামে একটি অস্ত্রোপচার করা হয়। এরপরে মেডিক্যাল বোর্ডের সিদ্ধান্ত নেয় এবং সেই অনুযায়ী সোমবার রাতে হিরণকে এয়ার অ্যাম্বুলেন্সে করে উন্নত চিকিৎসার জন্য সিঙ্গাপুরের গ্লেনঈগলস হাসপাতালে নিয়ে যাওয়া হয়। পরবর্তীতে সিঙ্গাপুরের মাউন্ট এলিজাবেথ হাসপাতালে মঙ্গলবার সকালে তার একটি অস্ত্রোপচার করা হয়। সেখানকার চিকিৎসকেরা হিরণের বাঁচার সব আশা ছেড়ে দেয় এবং বাংলাদেশে এনে লাইফ সমর্থন খুলে ফেলার পরামর্শ দেয়। পরবর্তী বৃহস্পতিবার রাতে দেশে ফিরিয়ে এনে পুনরায় অ্যাপোলো হাসপাতালে ভর্তি করা হয় এবং কৃত্রিম শ্বাস-প্রশ্বাস ব্যবস্থায় রাখা হয়। অবশেষে ৯ই এপ্রিল, ২০১৪; বুধবার সকাল সাতটায় তিনি পরলোকগমন করেন।
তার মৃত্যুর পর প্রধানমন্ত্রী শেখ হাসিনা, রাষ্ট্রপতি আব্দুল হামিদ, প্রধানমন্ত্রীর বিশেষ দূত হুসেইন মুহাম্মদ এরশাদ, স্পিকার ড. শিরীন শারমিন চৌধুরী, ডেপুটি স্পিকার মো. ফজলে রাব্বি মিয়া, সংসদ উপনেতা সৈয়দা সাজেদা চৌধুরী, চিফ হুইফ আ স ম ফিরোজ, স্বাস্থ্য ও পরিবার কল্যাণ মন্ত্রী মোহাম্মদ নাসিম, যোগাযোগমন্ত্রী ওবায়দুল কাদের, বেসামরিক বিমান পরিবহন ও পর্যটন মন্ত্রী রাশেদ খান মেনন, সাবেক আইনমন্ত্রী ব্যারিস্টার সফিক আহম্মেদ নৌ-পরিবহন মন্ত্রী মো. শাজাহান খানসহ বিভিন্ন রাজনৈতিক, সামাজিক ও পেশাজীবী সংগঠনের নেতৃবৃন্দ শোক প্রকাশ করেন।
অবদান
বরিশালের উন্নয়নে হিরণ গুরুত্বপূর্ণ এবং উল্লেখযোগ্য অবদান রাখেন। রাস্তাঘাট পরিষ্কার করা, স্থানে স্থানে সবুজ পার্ক নির্মাণ ও বৃক্ষরোপণ করাসহ বেশকিছু পদক্ষেপ রাখেন তিনি। এলাকার বেশিরভাগ উন্নয়নমূলক কর্মসূচী তার সময়েই সম্পাদিত হয়। এছাড়া তিনি তার এলাকায় বিএনপি-আওয়ামী লীগের মধ্যে শান্তিপূর্ণ সমঝোতা বজায় রেখেছিলেন।
ভারতীয় স্টেট ব্যাঙ্ক
ভারতীয় স্টেট ব্যাঙ্ক বা এসবিআই (State Bank of India) হলো ভারতের একটি বহুজাতিক ব্যাঙ্ক ও আর্থিক পরিষেবা প্রদানকারী কোম্পানি। এটি একটি রাষ্ট্রায়ত্ত প্রতিষ্ঠান, যার প্রধান কার্যালয় মহারাষ্ট্রের মুম্বই শহরের নারিমান পয়েন্টে অবস্থিত। মোট অ্যাসেট অনুযায়ী ভারতীয় স্টেট ব্যাঙ্ক বিশ্বের ৪৯তম বৃহত্তম ব্যাঙ্ক। ২০২০ সালে এটি ফরচুন গ্লোবাল ৫০০-এর বিশ্বের বৃহত্তম কর্পোরেশনের তালিকায় ২২১তম স্থান লাভ করে এবং এটি এই তালিকায় একমাত্র ভারতীয় ব্যাঙ্ক। ভারতীয় স্টেট ব্যাঙ্ক এক পাবলিক সেক্টর ব্যাঙ্ক এবং ভারতের বৃহত্তম ব্যাঙ্ক। অ্যাসেট অনুযায়ী এর ২৩% মার্কেট শেয়ার এবং মোট ঋণ ও ডিপোজিট মার্কেটের ২৫% শেয়ার বর্তমান। এটি ভারতের পঞ্চম বৃহত্তম নিয়োগকর্তা এবং এর প্রায় ২,৫০,০০০ জন কর্মচারী বর্তমান।   ১৪ সেপ্টেম্বর ২০২২-এ এইচডিএফসি ব্যাংক ও আইসিআইসিআই ব্যাঙ্কের পর ভারতীয় স্টেট ব্যাঙ্ক তৃতীয় ঋণদাতা ও ভারতীয় স্টক এক্সচেঞ্জে ₹৫,০০,০০০ কোটি মার্কেট ক্যাপিটালাইজেশনকে পেরিয়ে যাওয়া সপ্তম ভারতীয় কোম্পানি।
ব্যাঙ্কটি ১৮০৬ সালে প্রতিষ্ঠিত ব্যাঙ্ক অব ক্যালকাটা থেকে জাত এবং এটি ভারতের সবচেয়ে পুরনো ব্যবসায়িক ব্যাঙ্ক। ব্যাঙ্ক অব ক্যালকাটা, ব্যাঙ্ক অব বোম্বাই ও ব্যাঙ্ক অব মাদ্রাজ পরস্পর একত্রিত হয়ে গঠিত হয় ইম্পেরিয়াল ব্যাঙ্ক অব ইন্ডিয়া, যা ১৯৫৫ সালে ভারতীয় স্টেট ব্যাঙ্কে রূপান্তরিত হয়। সামগ্রিকভাবে, এটি ২০০ সাল ধরে ২০টির বেশি ব্যাঙ্কদের একত্রিত করে গঠিত। ভারত সরকার ১৯৫৫ সালে ইম্পেরিয়াল ব্যাঙ্ক অব ইন্ডিয়াকে নিজের নিয়ন্ত্রণে এনেছিল এবং ভারতীয় রিজার্ভ ব্যাংক এর ৬০% স্টেক গ্রহণ করে এর নাম ভারতীয় স্টেট ব্যাঙ্কে রেখেছিল।
ইতিহাস
ভারতীয় উপমহাদেশের প্রথম ব্যাঙ্ক ব্যাঙ্ক অব ক্যালকাটা ১৮০৬ সালের ২ জুন প্রতিষ্ঠিত হয়। ১৮০৯ সালের ২ জানুয়ারি এই ব্যাঙ্কের নাম পালটে রাখা হয় ব্যাঙ্ক অব বেঙ্গল। ১৯২১ সালে ব্যাঙ্ক অব বোম্বে ও ব্যাঙ্ক অব মাদ্রাজ — এই দুখানি প্রেসিডেন্সি ব্যাঙ্ক, ব্যাঙ্ক অব বেঙ্গলের সঙ্গে মিশে যায় এবং ইম্পিরিয়াল ব্যাঙ্ক অব ইন্ডিয়া গঠিত হয়। পরবর্তীতে ১৯৫৫ সালে এটি ভারতীয় স্টেট ব্যাঙ্ক নামে আত্মপ্রকাশ করে।
ফ্রাঞ্চাইজি
অন্যান্য প্রতিষ্ঠান/ সংস্থা গুলোর মতো এসবিআইও এটিএম ফ্রাঞ্চাইজি অফার করে থাকে। এসবিআইয়ের এটিএম ফ্রাঞ্চাইজি নিয়ে যে কেউই নিজ শহর কিংবা এলাকায় এটিএম বুথ খুলে মাসে ৫০ থেকে ৬০ হাজার টাকা উপার্জন করতে পারে। তবে এটিএম ফ্রাঞ্চাইজি পাওয়া জন্য কিছু শর্ত পূরণ করতে হয় এসবিআই এর।
ফিলিস্তিনের রাষ্ট্রপতি
প্যালেস্টাইন রাষ্ট্রের রাষ্ট্রপতি প্রধান ফিলিস্তিন রাষ্ট্রের প্রধান। তিনি ফিলিস্তিনি জাতীয় কর্তৃপক্ষের রাষ্ট্রপতি হিসাবেও রয়েছেন। দুটি ক্ষমতাই ১৯৮৯ সাল থেকে ইয়াসির আরাফাতের মাধ্যমে শুরু হয়েছিল এবং ২০০৪ সালের নভেম্বর মাসে তার মৃত্যুর আগ পর্যন্ত অব্যাহত ছিল এবং তার উত্তরসূরি মাহমুদ আব্বাসের মাধ্যমে পরবর্তীতে এটি অব্যাহত ছিল। ২০০৫ সালের জানুয়ারিতে পিএলও সেন্ট্রাল কাউন্সিল আব্বাসকে ফিলিস্তিনের রাষ্ট্রের রাষ্ট্রপতির দায়িত্ব পালনের জন্য বলেছিল। ২০০৮ সালের নভেম্বর মাসে পিএলও সেন্ট্রাল কাউন্সিল ফিলিস্তিনের রাষ্ট্রপতি হিসাবে আব্বাসের কার্যকারিতা অব্যাহত রাখার অনুমোদন দেয়।
পটভূমি
১৯৮৮ সালের ১৫ নভেম্বর মুনাজ্জামাত আল-তাহরির আল-ফিলিস্তিনিয়া সংস্থা প্যালেস্টাইন রাজ্য (এসওপি) ঘোষণা করে। মুনাজ্জামাত আল-তাহরির আল-ফিলিস্তিনিয়া সংস্থার চেয়ারম্যান ইয়াসির আরাফাত "ফিলিস্তিনের রাষ্ট্রপতি" উপাধি গ্রহণ করেছিলেন। জাতিসংঘ পিএলওকে "ফিলিস্তিনি জনগণের প্রতিনিধি" হিসাবে স্বীকৃতি দেয়। পিএলও ফিলিস্তিনি জাতীয় কাউন্সিল এবং একটি প্রবাসী সরকার প্রতিষ্ঠা করেছিল, উভয়ই বিশ্বব্যাপী ফিলিস্তিনি জনগণের প্রতিনিধিত্ব করে।
ওসলো অ্যাকর্ডস সমান্তরাল প্যালেস্টাইন ন্যাশনাল অথরিটি (পিএ) এবং ফিলিস্তিনের আইন পরিষদ প্রতিষ্ঠা করেছিল, উভয়ইই প্যালেস্তিনি অঞ্চলগুলোতে ফিলিস্তিনিদের প্রতিনিধিত্ব করে। ১৯৯৪ সাল থেকে আরাফাত ফিলিস্তিনি জাতীয় কর্তৃপক্ষের রাষ্ট্রপতির পদবি গ্রহণ করেছিলেন, যা ১৯৯৬ সালের রাষ্ট্রপতি নির্বাচনের মাধ্যমে একীভূত হয়েছিল। সেই থেকে, উভয় ক্ষমতা (এসওপি এবং পিএ এর সভাপতি) একক ব্যক্তি দ্বারা একসাথে নিয়ন্ত্রিত হয়েছিল।
২০১২ সালে, জাতিসংঘ "ফিলিস্তিনের রাজ্য" কে অ-সদস্য পর্যবেক্ষক রাষ্ট্র হিসাবে স্বীকৃতি দেয়, তবে এটি ফিলিস্তিনি কর্তৃপক্ষের রাষ্ট্রপতির কার্যকারিতা বাতিল করেনি, কারণ এটি অসলো চুক্তি থেকে উদ্ভূত হয়েছিল।
নির্বাচন
প্যালেস্তিনি কর্তৃপক্ষের রাষ্ট্রপতির বিপরীতে, প্যালেস্টাইন রাজ্যের রাষ্ট্রপতির পদ গণতান্ত্রিক নির্বাচন দ্বারা বৈধ নয়, বরং পিএলও কেন্দ্রীয় কাউন্সিলের দ্বারা অনুমোদিত হয়েছে। ১৯৮৯ সালে, পিএলও কেন্দ্রীয় পরিষদ আরাফাতকে প্যালেস্তাইন রাজ্যের প্রথম রাষ্ট্রপতি নির্বাচিত করে। এ সময় তাকে যে পিএলও নির্বাচিত করেছিল তার নেতৃত্বে ছিলেন আরাফাত নিজেই। ২০০৪ সালের নভেম্বরে আরাফাতের মৃত্যুর পরে পদটি খালি ছিল। আব্বাস ফিলিস্তিনি কর্তৃপক্ষের রাষ্ট্রপতি নির্বাচিত হওয়ার চার মাস পরে ২০০৫ সালের মে মাসে পিএলও কেন্দ্রীয় কাউন্সিল আব্বাসকে ফিলিস্তিনের রাষ্ট্রপতি হিসাবে কাজ করতে বলেছিল। ২০০৮ সালের ২৩ নভেম্বর পিএলও কেন্দ্রীয় কাউন্সিল ফিলিস্তিনের রাষ্ট্রপতি আব্বাসকে রাষ্ট্রপতি নির্বাচিত করে অনুষ্ঠানের আনুষ্ঠানিকতা করে। ২০০৫ ও ২০০৮ সালে আব্বাসকে নিযুক্ত পিএলও অঙ্গগুলো আব্বাসের নেতৃত্বে ছিল এবং এখনও রয়েছে।
ইয়াসির আরাফাত
১৯৮৮ সালের ১৫ নভেম্বর ইয়াসের আরাফাত ফিলিস্তিন মুক্তি সংস্থা ঘোষিত ফিলিস্তিন রাজ্যের প্রতীকী রাষ্ট্রপতি হন, ১৯৮৯ সালের ২ এপ্রিল আনুষ্ঠানিকভাবে রাষ্ট্রপতি হন। ১৯৯৪ সালে, তিনি ৫ জুলাই পিএর আনুষ্ঠানিক উদ্বোধনের পরে প্যালেস্তিনি জাতীয় কর্তৃপক্ষের রাষ্ট্রপতিও হন।
২০০raf সালের ১১ নভেম্বর তাঁর মৃত্যুর আগ পর্যন্ত আরাফাত রাষ্ট্রপতি ছিলেন।
গ্রানাদার ১ম ইসমাইল
আবু'ল-ওয়ালিদ ইসমাইল ইবনে ফারাজ (أبو الوليد إسماعيل الأول بن فرج, ৩মার্চ ১২৭৯ – ৮জুলাই ১৩২৫) আইবেরিয় উপদ্বীপের গ্রানাদা আমিরাত ১৩১৪-১৩২৫ খ্রিস্টাব্দ পর্যন্ত শাসন করা পঞ্চম নসরিয় শাসক। তার মা ফাতিমা বিনতে আল-আহমার এবং নানা দ্বিতীয় মুহাম্মাদ। বর্তমানে আল-দওলা আল-ইসমা'ইলিয়া আল-নাসরিইয়া (ইসমাইলের নাসিরিয় রাজবংশ) নামে পরিচিত সুলতানদের মধ্যে তিনিই ছিলেন প্রথম। ঐতিহাসিকদের মতে, তিনি নিজের শাসনামলে সামরিক বিজয়ের মাধ্যমে আমিরাতের উন্নয়নসাধন করা একজন কার্যকরী শাসক ছিলেন।
সুলতান নসরের শাসনামলে ইসমাইলের বাবা আবু সাঈদ ফারাজের করা এক বিদ্রোহের পর ইসমাইল সিংহাসন দাবী করেন। সুলতান নসর ছিলেন ইসমাইলের মামা। তাদের বাহিনী অজনপ্রিয় নসরকে পরাজিত করে এবং ১৩১৪ খ্রিস্টাব্দের ফেব্রুয়ারিতে আলহাম্রায় ইসমাইলকে সুলতান ঘোষণা করা হয়। তিনি তার শাসনামলের প্রথম কয়েক বছর নসরের সাথে লড়াইয়ে কাটান। ক্ষমতা হারানোর পর প্রাথমিকভাবে নসরকে গুয়াডিক্সের গর্ভনর হিসেবে কাজ করার অনুমতি দেওয়া হয়েছিল। আর সেখান থেকেই তিনি তার সিংহাসন পুনরুদ্ধারের প্রচেষ্টা চালাতে থাকেন।
মানজার-এ-ইসলাম
জায়গা স্বল্পতার পরিপ্রেক্ষিতে মাদ্রাসাটিকে উন্নত করার পরিকল্পনাও তৈরি করেন তিনি।
পটভূমি
নকী আলী খান ১৮৭২ সালে মিসবাহুল তাহজীব নামে একটি আরবি মাদ্রাসা প্রতিষ্ঠা করেন। যা পরে মিসবাহ-উল-উলূম নামে পরিচিত হয়। ১৮৯৪ সালে পলিয়াতুল উলুম আরবি মাদ্রাসা নামে আরও একটি মাদ্রাসা প্রতিষ্ঠিত হয়। কিন্তু সে সময়ের এসব মাদ্রাসা নিয়মিত জামিয়া মাদ্রাসার (বিশ্ববিদ্যালয়) মতো কাজ করেনি। আহমদ রেজা খান বেরলভী তার বন্ধু সৈয়দ আমীর আহমদ এবং শিষ্য যুফারুদ্দীন বিহারির অনুরোধে একটি নতুন মাদ্রাসা প্রতিষ্ঠা করেন।
অবস্থান
ভারতের উত্তর প্রদেশের বেরেলী জেলায় এই প্রতিষ্ঠানটি অবস্থিত। ‎
মথুরানাথ বসু
মথুরানাথ বসু তদানীন্তন ভারতীয় উপমহাদেশের বঙ্গ প্রদেশের অর্ন্তভূক্ত যশোর জেলার কোটচাঁদপুর গ্রামে জন্মগ্রহণ করেন। তার পিতা ছিলেন সদানন্দ বসু এবং তার মাতা ছিলেন সুলোচনা দেবী। কৃষ্ণের লীলাভূমি মথুরার নামানুসারে তার নাম দেয়া হয় মথুরানাথ।
শিক্ষা
চার বছর বয়স থেকেই তিনি গৃহ শিক্ষকের কাছে বিদ্যাভাস শুরু করেন। পঞ্চম শ্রেণী পর্যন্ত গৃহ শিক্ষকের কাছে পড়াশুনা সমাপ্ত করে যশোর জিলা স্কুলে ভর্তি হন। ১৮৫৭ সালে তিনি যশোর জিলা স্কুল থেকে এন্ট্রাস পরীক্ষায় প্রথম বিভাগে প্রথম স্থান অধিকার করে স্বর্ণপদক লাভ করেন। ১৮৫৭ সালে তিনি কলকাতার ডাফ কলেজ ভর্তি হন এবং এখান থেকেই তিনি আই.এ পাস করেন। আই.এ পরীক্ষায় তিনি প্রথম বিশ জনের মধ্যে চতুর্থ হন এবং ব্রিটিশ সরকারের কাছ থেকে স্বর্ণপদক লাভ করেন। মথুরানাথ ১৮৬০ সালে কলকাতা বিশ্ববিদ্যালয়ে এবং এখান থেকেই তিনি প্রথম বিভাগে বি.এ পাশ করে স্বর্ণপদক লাভ করেন।
কর্ম জীবন
মথুরানাথ ৪ বছর আইন ব্যবসা করেন। পরে আইন ব্যবসা ছেড়ে কিছুদিন সরকারী চাকরি করেন। সরকারী চাকরি ছেড়ে দিয়ে তিনি ব্যবসা শুরু করেন, এখানে তিনি সফল হলেও পরবর্তীতে তিনি ব্যবসা ছেড়ে দেন। ব্যবসা ছেড়ে দিয়ে তিনি ৯ বছর ভবানীপুরে শিক্ষকতা করেন।
খ্রিস্টধর্ম গ্রহণ
ডাফ কলেজে পড়াকালীন সময়ে তিনি খ্রিস্টধর্মের সংস্পর্শে আসেন এবং ১৮৬৫ সালে তিনি স্বধর্ম ত্যাগ করে খ্রিস্টধর্ম গ্রহণ করেন।
গোপালগঞ্জে আগমন
মথুরানাথ বসু ১৮৭৪ সালে তিনি ফরিদপুর জেলা ম্যাজিস্ট্রেট মিঃ ওয়েলেসের আমন্ত্রণে মিশনারী হিসাবে তৎকালীন রাজগঞ্জ বর্তমানে গোপালগঞ্জে আসেন। তৎকালীন রাজগঞ্জ ছিল সম্পূর্ণ একটি জলাভূমি। মধুমতী তীরের ছোট্ট একটি হাট ছিল রাজগঞ্জ হাট।
সমাজসেবামূলক কর্মকাণ্ড
তিনি এ অঞ্চলে নিরক্ষরতা দূর করতে একটি স্কুল নির্মান করেন। পাঁচটি ছেলে ও দুটি মেয়ে নিয়ে তিনি শুরু করেন তার মিশন স্কুল। এই স্কুল ছিল অবৈতনিক, এখান থেকে বিনামূল্যে বই পেতো ছাত্র-ছাত্রীরা। পরবর্তীকালে তিনি এই স্কুলকে হাই স্কুলে উন্নীত করেন। মৃত্যুর পূর্বে তার স্কুলের ছাত্রছাত্রীর সংখ্যা ছিলো প্রথম শ্রেণী থেকে দশম শ্রেণী পর্যন্ত এক হাজারেরও বেশি। তিনি এ অঞ্চলে বেঙ্গল মিশন সোসাইটির অধীনে স্কুল, চিকিৎসা, ধর্ম প্রচারমূলক কাজ করতেন। এছাড়া তিনি বিভিন্ন গ্রামে পাঠশালা স্কুল প্রতিষ্ঠা করেন। তার একক প্রচেষ্টায় গোপালগঞ্জে কোর্ট স্থাপিত হয় এবং তাকে অনারারি ম্যাজিস্ট্রেট করা হয়। তিনি এ অঞ্চলে কৃষি ব্যাংক ও পোস্ট অফিস স্থাপন করেন।
খ্রিস্টধর্ম প্রচার
সামাজিক নানা প্রতিবন্ধকতা সত্ত্বেও তিনি গোপালগঞ্জ ও এর পার্শ্ববর্তী এলাকা গুলোতে খ্রিস্টধর্ম প্রচার করেন। তিনি গোপালগঞ্জের খ্রিস্টান পাড়ায় গীর্জা স্থাপন করেন।
মৃত্যু
মথুরানাথ বসু ২ সেপ্টেম্বর ১৯০১ সালে মুত্যুবরণ করেন।
আলাউদ্দিন খাঁ
উস্তাদ আলাউদ্দিন খাঁ (৮ অক্টোবর ১৮৬২ - ৬ সেপ্টেম্বর ১৯৭২) একজন বাঙালি সঙ্গীতজ্ঞ। বাবা আলাউদ্দিন খান নামেও তিনি পরিচিত ছিলেন। সেতার ও সানাই এবং রাগ সঙ্গীতে বিখ্যাত ঘরানার গুরু হিসাবে সারা বিশ্বে তিনি প্রখ্যাত। মূলত সরোদই  তার শাস্ত্রীয় সঙ্গীতের বাহন হলেও সাক্সোফোন, বেহালা, ট্রাম্পেট সহ আরো অনেক বাদ্যযন্ত্রে তার যোগ্যতা ছিল অপরিসীম। আলাউদ্দিন খাঁর জন্ম তৎকালীন ত্রিপুরা প্রদেশের শিবপুর গ্রামে যা বর্তমানে বাংলাদেশের ব্রাহ্মণবাড়িয়া জেলার অন্তর্গত । তার সন্তান ওস্তাদ আলী আকবর খান ও অন্নপূর্ণা দেবী নিজস্ব ক্ষেত্রে উজ্জ্বল নক্ষত্র হিসেবে প্রতিষ্ঠিত। আচার্যের বিখ্যাত শিষ্যরা হলেন পণ্ডিত রবি শঙ্কর, পণ্ডিত নিখিল বন্দ্যোপাধ্যায়, বসন্ত রায়, পান্নালাল ঘোষ সহ আরো অনেকে। আচার্য আলাউদ্দিন খান সাহেব নিজেও অনেক বিখ্যাত গুরু হতে দীক্ষা নিয়েছেন। আলাউদ্দিন খাঁ ময়মনসিংহের মুক্তাগাছার জমিদার জগৎকিশোর আচার্য চৌধুরীর সংগীত সভায় যন্ত্র বাদনের ইচ্ছা প্রকাশ করলে জগৎকিশোর সানন্দে তার ব্যবস্থা করে দেন। জানা যায় যে,  আলাউদ্দিন খাঁ সংগীতে পারদর্শীতা দেখাবেন এমন অভিলাষ নিয়েই সকাল বেলায় সভায় আসন গ্রহণ করেন। সেসময় মুক্তাগাছার সংগীত সভায় ছিলেন বিখ্যাত সরোদী আহমদ আলী খাঁ। আলাউদ্দিনের সভায় আসার আগে থেকেই তিনি সরোদ বাজাচ্ছিলেন। তার বাজনা শুনে আলাউদ্দিন খাঁ অভিভূত হয়ে পড়েন ও তার শিষ্যত্ব প্রার্থনা করেন। জগৎকিশোরের অনুরোধে আহমদ আলী খাঁ আলাউদ্দিনকে শিষ্যরুপে গ্রহণ করেন। জগৎকিশোর আলাউদ্দিনকে একখানা সরোদ উপহার দেন। মুক্তাগাছা কিছুদিন থেকে আহমদ আলী খাঁ রামপুর আসলে আলাউদ্দিন রামপুর আসেন ও সরোদ শিক্ষা অব্যাহত ভাবে চলতে থাকে। কিছুদিন পর আহমদ আলী জানান যে তার শিক্ষাগ্রহণ সমাপ্ত - এবার যেন তিনি ওয়জির খাঁর নিকট শিক্ষাগ্রহণ করেন।
এরপর তিনি ওস্তাদ ওয়াজির খান এর নিকট শিষ্যত্ব গ্রহণ করেন
১৯৩৫ সালে বিশ্বখ্যাত নৃত্যশিল্পী উদয় শঙ্করের সঙ্গে বিশ্ব ভ্রমণে বের হন তিনি। এ সময় তিনি ইংল্যান্ডের রানী কর্তৃক সুরসম্রাট খেতাবপ্রাপ্ত হন। ভারতের সর্বোচ্চ রাষ্ট্রীয় খেতাব পদ্মভূষণ ছাড়াও পদ্মবিভূষণ, বিশ্ব ভারতীয় দেশীকোত্তমসহ দিল্লি ও ঢাকা বিশ্ববিদ্যালয় থেকে লাভ করেন সম্মানসূচক ডক্টরেট ডিগ্রি। আলাউদ্দিনের ডাকনাম ছিল আলম। বাল্যকালে অগ্রজ ফকির আফতাবউদ্দিন খাঁর নিকট সঙ্গীতে তার হাতেখড়ি হয়। সুরের সন্ধানে তিনি দশ বছর বয়সে বাড়ি থেকে পালিয়ে এক যাত্রাদলের সঙ্গে গ্রামে গ্রামে ঘুরে বেড়ান। ওই সময় তিনি জারি, সারি, বাউল, ভাটিয়ালি, কীর্তন, পাঁচালি প্রভৃতি গানের সঙ্গে পরিচিত হন। অতঃপর কলকাতা গিয়ে তিনি প্রখ্যাত সঙ্গীত সাধক গোপাল কৃষ্ণ ভট্টাচার্য ওরফে নুলো গোপালের শিষ্যত্ব গ্রহণ করেন। তবে গোপাল কৃষ্ণ একটি শর্তারোপ করলেন আলাউদ্দিন খাঁর শিষ্যত্ব গ্রহণের সময় যে, কমপক্ষে ১২ বছর একনাগাড়ে সঙ্গীত সাধনা করতে হবে সেখানে থেকে। আলাউদ্দিন খাঁ রাজি হয়ে গেলেন আরোপিত শর্তে। কিন্তু সাত বছরের শেষ দিকে হঠাৎ প্লেগ রোগে আক্রান্ত হয়ে মৃত্যুবরণ করলেন সঙ্গীত সাধক গোপাল কৃষ্ণ।
তথ্যসূত্র
৫। http://www.dailyjanakantha.com/details/article/172127/%E0%A6%B8%E0%A7%81%E0%A6%B0-%E0%A6%B8%E0%A6%AE%E0%A7%8D%E0%A6%B0%E0%A6%BE%E0%A6%9F-%E0%A6%93%E0%A6%B8%E0%A7%8D%E0%A6%A4%E0%A6%BE%E0%A6%A6-%E0%A6%86%E0%A6%B2%E0%A6%BE%E0%A6%89%E0%A6%A6%E0%A7%8D%E0%A6%A6%E0%A6%BF%E0%A6%A8-%E0%A6%96%E0%A6%BE%E0%A6%81#sthash.rtTqavUi.6t1ZUhTd.dpuf
২০২২ কমনওয়েলথ গেমসে রাগবি সেভেন্স
২০২২ কমনওয়েলথ গেমসে রাগবি সেভেন্স বার্মিংহাম শহরের কভেন্ট্রি স্টেডিয়ামে ২৯–৩১ জুলাই ২০২২ পর্যন্ত অনুষ্ঠিত হয়েছিল।
পুরুষ
১৬টি দল প্রতিযোগিতায় উত্তীর্ণ হয়েছে।
মহিলা
৮টি দল মূল পর্বের জন্য উত্তীর্ণ হয়েছে।
স্থান
এটি প্রথমে ভিলা পার্কে অনুষ্ঠিত হবার কথা ছিল। কিন্তু পরবর্তীতে কভেন্ট্রি স্টেডিয়ামে আয়োজনের কথা ঘোষিত হয়।
নাহিদ আবিদি
নাহিদ আবিদী একজন ভারতীয় লেখক এবং সংস্কৃত ভাষার পণ্ডিত। সাহিত্যে তার অসামান্য অবদানের জন্য ভারত সরকার ২০১৪ সালে তাকে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদানের মাধ্যমে সম্মানিত করে।
জীবনী
নাহিদ আবিদি ১৯৬১ সালে ভারতের উত্তর প্রদেশের মির্জাপুরে এক সম্ভ্রান্ত মুসলিম জমিদার পরিবারে জন্মগ্রহণ করেন। ছাত্র জীবনে তিনি সংস্কৃতকে তার পাঠ্য বিষয় হিসাবে বেছে নেন এবং এ বিষয়েই কমলা মহেশ্বরী ডিগ্রি কলেজ থেকে স্নাতক ডিগ্রি এবং মির্জাপুরের কে. ভি. ডিগ্রি কলেজ থেকে এমএ ডিগ্রি অর্জন করেন।
তিনি শহরের খ্যাতনামা আইনজীবী এহতেশাম আবিদির সাথে বিবাহের পরে সংস্কৃত পাণ্ডিত্যের প্রাচীন আসন বারাণসীতে চলে আসেন। হিন্দু পুঁথি গরুড় পুরাণে বারাণসীকে পবিত্র বলে গণ্য করা হয়। সেখানে তিনি মহাত্মা গান্ধী কাশী বিদ্যাপীঠ (এম.জি.কে.ভি.) নামক একটি পাবলিক বিশ্ববিদ্যালয়ে ভর্তি হন এবং সেখান থেকে ডক্টরেট ডিগ্রী (পিএইচডি) অর্জন করেন। এরপর ১৯৯৩ সালে তিনি তার থিসিসটি বৈদিক সাহিত্য মেইন আশভিনিয়ন কা স্বরূপ শিরোনামে প্রকাশ করেন।
পুরস্কার ও স্বীকৃতি
সাহিত্যে গুরুত্বপূর্ণ অবদানের জন্য ২০১৪ সালে ভারত সরকার নাহিদ আবিদিকে পদ্মশ্রী পুরস্কারে ভূষিত করে। এছাড়াও তিনি লখনৌ বিশ্ববিদ্যালয় কর্তৃক সম্মান সূচক ডি.লিট (হোনরিস কাউসা) ডিগ্রি লাভ করেন। ২০১৪ সালের ৯ সেপ্টেম্বর আবিদি ভারতের প্রধানমন্ত্রী নরেন্দ্র মোদীর আমন্ত্রণে তার সাথে সাক্ষাত করেন এবং তার নিজের লেখা দুটি বই প্রধানমন্ত্রীকে উপহার দেন। মোদী তার গুগল প্লাস পৃষ্ঠায় একটি ছবি পোস্ট করে এই বৈঠকের বিষয়টি জানিয়েছিলেন এবং বৈঠকের ভিডিও প্রধানমন্ত্রীর ব্যক্তিগত ওয়েবসাইটে আপলোড করা হয়েছিল। ২০১৬ সালে লখনৌতে আয়োজিত একটি অনুষ্ঠানে তিনি ইউপি সরকার কর্তৃক যশ ভারতী পুরষ্কারে ভূষিত হয়েছিলেন।
নিকিতা রাকাভেৎসা
নিকিতা ভায়ামোভিচ রাকাভেৎসা (Микита Вадимович Рукавиця; জন্ম: ২২ জুন ১৯৮৭) হলেন একজন অস্ট্রেলীয় পেশাদার ফুটবলার, যিনি ইসরাইলি প্রিমিয়ার লিগ ক্লাব মাকাবি হাইফা এবং অস্ট্রেলিয়া জাতীয় দলের হয়ে একজন উইঙ্গার অথবা একজন স্ট্রাইকার হিসেবে খেলেন। তিনি পার্থ গ্লোরির হয়ে তার ক্যারিয়ারের শুরুতে একজন স্ট্রাইকার হিসেবে খেলেছেন, কিন্তু ইউরোপে আসার পর থেকে তিনি একজন উইঙ্গার হিসেবে খেলেন।
তারা (দেবী)
তারা (সংস্কৃত: तारा) হলেন হিন্দু দেবী কালীর একটি বিশিষ্ট রূপ। ইনি দশমহাবিদ্যার দ্বিতীয় মহাবিদ্যা। কালীর মতোই তারা ভীষণা দেবী। তারামায়ের আটটি রূপ হল- তারা(বামাকালী),  উগ্ৰতারা, নীলসরস্বতী, একজটা তারা, তারিণীতারা, নিত্যাতারা, বজ্রাতারা, কামেশ্বরীতারা। বৌদ্ধধর্মেও তারাদেবীর পূজা প্রচলিত। তারার মূর্তিকল্পনা কালী অপেক্ষাও প্রাচীনতর। পশ্চিমবঙ্গের বীরভূম জেলার তারাপীঠে অবস্থিত দেবী তারার মন্দির বিখ্যাত। তিনি দেবী পার্বতীর এক উগ্র রূপ। একজন বিখ্যাত তারা-সাধক হলেন বামাক্ষ্যাপা।
উপাখ্যান এবং সাধনাপথ
রুদ্রযামল গ্রন্থের সপ্তদশ(১৭) পটল বা অধ্যায়ে দেবী তারার প্রথম উল্লেখ পাওয়া যায়। এখানে বর্ণিত হয়েছে যে, সাধক বশিষ্ঠ আগমোক্ত প্রথায় দেবীর সাধনা করে সিদ্ধিলাভে ব্যর্থ হন। (ব্রহ্মযামল মতে, তার প্রথম সাধনস্থান মহাসাগরে বা কামাখ্যায়। পরবর্তীতে, বশিষ্ঠ মহাচীনদেশে গমন করেন এবং সেখানে ভগবান বিষ্ণুর অবতার বুদ্ধ তাকে শাক্ত কৌল তন্ত্রানুসারে দীক্ষা দেন। পরে, বশিষ্ঠ তান্ত্রিক কুলাচার অনুসারে পঞ্চমকার পদ্ধতিতে দেবী তারার কঠোর সাধনা করেন এবং সাধনায় সিদ্ধি লাভ করেন। দেবী তারাকে অথর্ববেদাক্ষিণী বা অথর্ববেদ ও বলা হয়ে থাকে। তোড়ল তন্ত্র অনুসারে, দেবী তারার ভৈরব হলেন অক্ষোভ্য কারণ তিনি ভয়ংকর হলাহল বা বিষ কোনো অক্ষোভ বা যন্ত্রণা ছাড়ায় পান করেছিলেন। স্বতন্ত্র তন্ত্র মতে, দেবী তারা, তার সকল ভক্তকে উগ্র বা ভীষণ বিপদ থেকে রক্ষা করেন, তাই তার আরেক নাম উগ্রতারা। দেবী সর্বব্যাপী এবং সর্বত্রই তিনি সমভাবে বিরাজিত। যে সাধক এবং ভক্ত দেবীর সাধনা বা তপস্যায় সিদ্ধ হন তিনি কাব্যশক্তি লাভ করেন, সর্বশাস্ত্র বিশারদ হন এবং মোক্ষ লাভ করেন।
মূর্তিতত্ত্ব
হংসনারায়ণ ভট্টাচার্য তার হিন্দুদের দেবদেবী: উদ্ভব ও ক্রমবিকাশ বইয়ে বলেছেন, তন্ত্রসারে দেবী তারার যে রূপ বর্ণিত হয়েছে তা নিম্নরূপ:
তন্ত্রসারে তারার আরও একটি ধ্যানমন্ত্র বর্ণিত হয়েছে: "শ্যামবর্ণা, ত্রিনয়না, চতুর্ভুজা, বরমুদ্রা ও পদ্মধারিণী, চতুর্দিকে বহুবর্ণা ও বহুরূপা শক্তির দ্বারা বেষ্টিতা, হাস্যমুখী মুক্তাভূষিতা, রত্নপাদুকায় পদদ্বয় শোভিত, (এরূপে) তারাকে ধ্যান করবে।" বৃহদ্ধর্ম পুরাণে তারাকে কেবল শ্যামবর্ণা ও কালরূপিকা বলে উল্লেখ করা হয়েছে। তন্ত্রসারে তারাকেই মহানীল সরস্বতী বলে উল্লেখ করা হয়েছে।
ভারতচন্দ্র রায় তাঁর অন্নদামঙ্গল কাব্যে তারার যে রূপবর্ণনা করেছেন, তা নিম্নরূপ: thumb|upright|left|তারা
তারাপীঠের ব্রহ্মশিলায় খোদিত তারামূর্তিটি চতুর্ভুজা, সর্পযজ্ঞোপবীতে ভূষিতা এবং তাঁর বাম কোলে পুত্ররূপী ও স্তন্যপানরত সদাশিব চিরশায়িত।
জুর্ম জেলা
জুর্ম জেলা আফগানিস্তানে উত্তরপূর্বে বাদাখশন প্রদেশের ২৮টি জেলার মধ্যে অন্যতম একটি জেলা। জেলাটির রাজধানী শহরের নামে নামকরণ করা হয় জুর্ম। ফয়েজাবাদে প্রদেশের কেন্দ্র থেকে জেলাটি ৩ ঘণ্টার দূরত্বে অবস্থিতন এবং প্রায় ৩,০০০ বাসিন্দাদের বসতবাড়ি রয়েছে এখানে। যার ফলে জেলাটি প্রদেশের সর্বাধিক জনবহুল অংশগুলির মধ্যে একটি হিসেবে জায়গা করে নিয়েছে। আফগানিস্তান হিন্দুকুশ পর্বতমালা সর্বোচ্চ পয়েন্ট থেকে জুর্ম জেলা ৬৭২৯ মিটারে দূরত্বে অবস্থান করছে। জেলাটি মূলত জনসংখ্যা এবং গ্রামের সমন্বয়ে গঠিত হয়েছে। ফেরঘামেনজ, কাইব, কাইতেব, উলারিব, ফেরঘামেরু, খাস্তক, এবং ইসান হচ্ছে জনবহুল বসতিসমূহ। প্রতিটি জনবসতিগুলো গ্রামের অন্তর্ভুক্ত।
বিজ্ঞানে স্নাতকোত্তর
থাম্ব|কলম্বিয়া বিশ্ববিদ্যালয়ের বিজ্ঞানে স্নাতকোত্তর সনদ ডান|থাম্ব|বিজ্ঞানে স্নাতকোত্তর উপাধিখচিত একটি আংটি বিজ্ঞানে স্নাতকোত্তর হল বিজ্ঞানের ক্ষেত্রে একটি স্নাতকোত্তর উপাধি যা অনেক দেশের বিশ্ববিদ্যালয় প্রদান করে থাকে। এই ধরনের উপাধিধারী ব্যক্তিকেও "বিজ্ঞানে স্নাতকোত্তর" পদবন্ধটি দিয়ে নির্দেশ করা হতে পারে। কলাবিদ্যায় স্নাতকোত্তর উপাধির বিপরীতে বিজ্ঞানে স্নাতকোত্তর উপাধি সাধারণত বিজ্ঞান, প্রকৌশল এবং চিকিৎসাবিজ্ঞানে উচ্চশিক্ষার জন্য দেওয়া হয় এবং সাধারণত বৈজ্ঞানিক এবং গাণিতিক বিষয়গুলির উপর বেশি মনোযোগ দেওয়া শিক্ষাক্রমগুলির জন্য হয়। যাই হোক, বিভিন্ন বিশ্ববিদ্যালয়ের বিভিন্ন নিয়ম রয়েছে এবং তারা সাধারণত মানবিক ও সামাজিক বিজ্ঞানের মধ্যে বিবেচিত ক্ষেত্রগুলির জন্য ডিগ্রি প্রদান করতে পারে। যদিও এটি শেষ পর্যন্ত নির্দিষ্ট প্রোগ্রামের উপর নির্ভর করে, বিজ্ঞানের স্নাতকোত্তর ডিগ্রি অর্জনের মধ্যে সাধারণত একটি থিসিস লেখা অন্তর্ভুক্ত থাকে। এই আধুনিক যুগে বিজ্ঞান যে একটা গুরুত্বপূর্ণ ভূমিকা পালন করছে এবং সেটা তে সহযোগী তা করছে বিজ্ঞানে স্নাতকোত্তর উপাধিধারী শিক্ষার্থীরা।
১৮৫৮ সালে মিশিগান বিশ্ববিদ্যালয়ে প্রথম বিজ্ঞানে স্নাতকোত্তর উপাধি চালু করা হয়  ডিগ্রির প্রথম প্রাপকদের মধ্যে একজন ছিলেন ডি ভলসন উড, যিনি ১৮৫৯ সালে মিশিগান বিশ্ববিদ্যালয়ে বিজ্ঞানের স্নাতকোত্তর ডিগ্রি লাভ করেন।
আলজেরিয়া
আলজেরিয়া বোলোগনা প্রক্রিয়া অনুসরণ করে।
অস্ট্রেলিয়া
অস্ট্রেলিয়ান বিশ্ববিদ্যালয়গুলিতে সাধারণত স্নাতক শিক্ষার্থীদের জন্য কোর্সওয়ার্ক বা গবেষণা-ভিত্তিক বিজ্ঞানে স্নাতকোত্তর উপাধি প্রদানকারী শিক্ষাক্রম রয়েছে। তারা সাধারণত ১-২ বছর ফুল-টাইম চালায়, বিভিন্ন পরিমাণ গবেষণা জড়িত।
বেলজিয়াম
সমস্ত ইইউ সদস্য রাষ্ট্রের মতো, বেলজিয়াম বোলোগনা প্রক্রিয়া অনুসরণ করে। বেলজিয়ামে, সাধারণ ইউনিভার্সিটি ট্র্যাক দুটি ডিগ্রি অর্জনের সাথে জড়িত, এটি একটি দুই বছরের কান্দিদাত পূর্বশর্ত ট্র্যাক (ব্যাচেলর দ্বারা প্রতিস্থাপিত) এবং তারপরে একটি দুই বা তিন বছরের লাইসেন্স ট্র্যাক। পরবর্তীটি বিজ্ঞানে স্নাতকোত্তর উপাধি (M.Sc.) উচ্চশিক্ষায়তনিক উপাধি দ্বারা প্রতিস্থাপিত হয়েছিল। এই সিস্টেমটি বৈজ্ঞানিক উপাধির জন্য একচেটিয়া ছিল না এবং আইন ও সাহিত্যের মতো অন্যান্য প্রোগ্রামের জন্যও ব্যবহৃত হয়েছিল।
কুইবেক/কেবেক
কুইবেক প্রদেশে, মাস্টার অফ সায়েন্স কানাডার বাকি অংশের মতো একই নীতি অনুসরণ করে। তবে স্নাতকোত্তর শিক্ষাক্রমে ভর্তির ক্ষেত্রে একটি ব্যতিক্রম রয়েছে। যেহেতু Québécois শিক্ষার্থীরা বিশ্ববিদ্যালয়ে প্রবেশের আগে কলেজের দুই থেকে তিন বছর শেষ করে, তাই তাদের চারটির পরিবর্তে তিন বছরে স্নাতক ডিগ্রি সম্পন্ন করার সুযোগ রয়েছে। কিছু স্নাতক ডিগ্রি যেমন ব্যাচেলর অফ এডুকেশন এবং ব্যাচেলর অফ ইঞ্জিনিয়ারিং এর জন্য চার বছরের অধ্যয়ন প্রয়োজন। তাদের স্নাতক ডিগ্রি অর্জনের পর, শিক্ষার্থীরা শেষ পর্যন্ত স্নাতক ডিগ্রি অর্জনের জন্য একটি স্নাতক প্রোগ্রামে ভর্তি হতে পারে। যখন কিছু ছাত্র তাদের মাস্টার্স প্রোগ্রাম সম্পূর্ণ করে, অন্যরা এটি ডক্টরাল গবেষণা প্রোগ্রামের সেতু হিসাবে ব্যবহার করে। মাস্টার্স প্রোগ্রামে এক বছরের অধ্যয়ন এবং গবেষণার পরে, অনেক শিক্ষার্থী প্রথম স্থানে মাস্টার্স অফ সায়েন্স ডিগ্রি না পেয়ে সরাসরি ডক্টর অফ ফিলোসফি (পিএইচডি) প্রোগ্রামে আবেদন করার যোগ্য হয়ে ওঠে।
চিলি
সাধারণত চিলির বিশ্ববিদ্যালয়গুলি স্নাতকোত্তর উপাধির জন্য "Magíster" ব্যবহার করে, তবে তা ছাড়া অন্যান্য দক্ষিণ আমেরিকার মতোই।
সাইপ্রাস, প্রজাতন্ত্র
সমস্ত ইইউ সদস্য রাষ্ট্রের মতো, সাইপ্রাস প্রজাতন্ত্র বোলোগনা প্রক্রিয়া অনুসরণ করে। সাইপ্রাসের বিশ্ববিদ্যালয়গুলি ৯০ থেকে ১২০ ECTS সহ স্নাতকোত্তর ডিগ্রির জন্য এবং ১-২ এবং ৫ বছরের মধ্যে পড়াশোনার সময়কালের জন্য হয় "Magíster Scientiae or Artium" বা Master of Arts/Science ব্যবহার করেছে৷
চেক প্রজাতন্ত্র এবং স্লোভাকিয়া
সমস্ত ইইউ সদস্য রাষ্ট্রের মতো, চেক প্রজাতন্ত্র এবং স্লোভাকিয়া বোলোগনা প্রক্রিয়া অনুসরণ করে। চেক প্রজাতন্ত্র এবং স্লোভাকিয়া উভয়েই দুটি ভিন্ন ধরণের স্নাতকোত্তর ডিগ্রি প্রদান করে; উভয়ই Mgr উপাধি প্রদান করে। বা Ing. নামের আগে ব্যবহার করতে হবে। বোলোগনা প্রক্রিয়ার সাথে সম্মতির জন্য সংস্কারের আগে, একটি স্নাতকোত্তর ডিগ্রি শুধুমাত্র ৫ বছরের নিরবচ্ছিন্ন অধ্যয়নের পরে প্রাপ্ত করা যেতে পারে। নতুন সিস্টেমের অধীনে, এটি মাত্র ২ বছর সময় নেয় তবে একটি পূর্বে সম্পন্ন ৩ বছরের ব্যাচেলর প্রোগ্রাম (একটি বিসি শিরোনাম) প্রয়োজন। ডিগ্রী পাওয়ার জন্য একটি থিসিস লেখা (মাস্টার্স এবং ব্যাচেলর উভয় প্রোগ্রামেই) এবং চূড়ান্ত পরীক্ষায় উত্তীর্ণ হওয়া প্রয়োজন। এটি বেশিরভাগ ক্ষেত্রেই হয় যে চূড়ান্ত পরীক্ষাগুলি পুরো অধ্যয়ন প্রোগ্রামের প্রধান অধ্যয়নের ক্ষেত্রগুলিকে কভার করে, যেমন একজন শিক্ষার্থীকে ২ রেসপির সময় যে বিষয়গুলিতে অংশ নিয়েছিল সে বিষয়ে তাদের জ্ঞান প্রমাণ করতে হবে। তাদের পড়াশোনার ৩ বছর। পরীক্ষায় একটি একাডেমিক বোর্ডের সামনে একটি থিসিসের প্রতিরক্ষাও অন্তর্ভুক্ত থাকে। ইং. (ইঞ্জিনিয়ার) ডিগ্রি সাধারণত প্রাকৃতিক বিজ্ঞান বা গণিত-ভারী অধ্যয়ন প্রোগ্রামে অর্জিত স্নাতকোত্তর ডিগ্রির জন্য প্রদান করা হয়, যেখানে একটি Mgr. (ম্যাজিস্টার) সাধারণত সামাজিক বিজ্ঞান, মানবিক এবং কলা বিষয়ে স্নাতকোত্তর অধ্যয়নের জন্য পুরস্কৃত করা হয়।
মিশর
স্নাতকোত্তর প্রার্থী বা গবেষকদের জন্য মাস্টার অফ সায়েন্স (M.Sc.) হল একটি একাডেমিক ডিগ্রী, এটি সাধারণত ব্যাচেলর অফ সায়েন্স (B.Sc.) ডিগ্রী পাস করার পরে ৪ থেকে ৭ বছর সময় নেয়। মিশরীয় বিশ্ববিদ্যালয়গুলিতে অনেক বিজ্ঞানে মাস্টার প্রোগ্রাম প্রদান করা হয়। ডিগ্রির সমাপ্তির জন্য একটি প্রাক-মাস্টার অধ্যয়ন শেষ করতে হবে এবং তারপরে একটি বৈজ্ঞানিক থিসিস বা গবেষণা করতে হবে। সকল M.Sc. ডিগ্রিধারীরা পিএইচডি ডিগ্রি পেতে একাডেমিক ট্র্যাকে এক ধাপ এগিয়ে যাওয়ার অনুমতি দেয়।
ফিনল্যান্ড
সমস্ত ইইউ সদস্য রাষ্ট্রের মতো, ফিনল্যান্ড বোলোগনা প্রক্রিয়া অনুসরণ করে। মাস্টার অফ সায়েন্স (M.Sc.) একাডেমিক ডিগ্রি সাধারণত ব্যাচেলর অফ সায়েন্স (B.Sc.) অধ্যয়নগুলি অনুসরণ করে যা সাধারণত পাঁচ বছর স্থায়ী হয়। স্নাতক এবং স্নাতকোত্তর উভয় অধ্যয়ন সম্পূর্ণ করার জন্য শিক্ষার্থীকে অবশ্যই মোট 300টি ECTS ক্রেডিট জমা করতে হবে, এইভাবে বেশিরভাগ মাস্টার্স প্রোগ্রাম ১২০ ক্রেডিট সহ দুই বছরের প্রোগ্রাম। একটি বৈজ্ঞানিক থিসিস সমাপ্তি প্রয়োজন।
জার্মানি
সমস্ত ইইউ সদস্য রাষ্ট্রের মতো, জার্মানি বোলোগনা প্রক্রিয়া অনুসরণ করে৷ মাস্টার অফ সায়েন্স (M.Sc.) একাডেমিক ডিগ্রি একসময়ের সাধারণ ডিপ্লোম বা ম্যাজিস্টার প্রোগ্রামগুলিকে প্রতিস্থাপন করে যা সাধারণত চার থেকে পাঁচ বছর স্থায়ী হয়। এটি গণিতের উচ্চ শতাংশ সহ বিজ্ঞান-সম্পর্কিত গবেষণায় পুরস্কৃত হয়। সমাপ্তির জন্য শিক্ষার্থীকে অবশ্যই ৩০০ ECTS ক্রেডিট জমা করতে হবে, এইভাবে বেশিরভাগ মাস্টার্স প্রোগ্রাম ১২০ ক্রেডিট সহ ২ বছরের প্রোগ্রাম। একটি বৈজ্ঞানিক থিসিস সমাপ্তি প্রয়োজন।
দক্ষিণ আমেরিকা
আর্জেন্টিনা, ব্রাজিল, কলম্বিয়া, ইকুয়েডর, মেক্সিকো, পানামা, পেরু, উরুগুয়ে এবং ভেনেজুয়েলায়, মাস্টার অফ সায়েন্স বা ম্যাজিস্টার হল স্নাতকোত্তর ডিগ্রি যা দুই থেকে চার বছর স্থায়ী হয়। একটি স্নাতকোত্তর প্রোগ্রামে ভর্তির জন্য (স্প্যানিশ: Licenciatura; পর্তুগিজ: Mestrado) একটি চার থেকে পাঁচ বছরের দীর্ঘ স্নাতক ডিগ্রি, স্নাতক ডিগ্রি, ইঞ্জিনিয়ার ডিগ্রি বা একই দৈর্ঘ্যের লাইসেন্সের সম্পূর্ণ সমাপ্তি প্রয়োজন। একটি গবেষণা থিসিস প্রতিরক্ষা প্রয়োজন. সমস্ত মাস্টার্স ডিগ্রী ডক্টরেট প্রোগ্রামের জন্য যোগ্যতা অর্জন করে। দেশের উপর নির্ভর করে, একটি ECTS ক্রেডিট পয়েন্ট গড়ে ২২ থেকে ৩০ প্রকৃত অধ্যয়নের ঘন্টার মধ্যে সমান হতে পারে। এই বেশিরভাগ ক্ষেত্রে, বিশ্ববিদ্যালয়ের ক্লাসে প্রয়োজনীয় উপস্থিতি ঘন্টার সংখ্যা হবে তার অন্তত অর্ধেক (একটি ইসিটিএস মানে হবে ১১ থেকে ১৫ ঘন্টার অন-সাইট ক্লাসের বাধ্যতামূলক)।
দক্ষিণ-পূর্ব ইউরোপ
ইউরোপীয় দক্ষিণ-পূর্বের স্লাভিক দেশগুলিতে (বিশেষত প্রাক্তন যুগোস্লাভিয়ান প্রজাতন্ত্রগুলি), শিক্ষা ব্যবস্থা মূলত জার্মান বিশ্ববিদ্যালয় ব্যবস্থার উপর ভিত্তি করে ছিল (অস্ট্রিয়া-হাঙ্গেরি সাম্রাজ্যের উপস্থিতি এবং প্রভাবের কারণে)। বোলোগনা প্রক্রিয়া বাস্তবায়নের আগে, একাডেমিক বিশ্ববিদ্যালয়ের অধ্যয়নে একটি ৪-৫ বছরব্যাপী স্নাতক ডিপ্লোম প্রোগ্রাম অন্তর্ভুক্ত ছিল, যা ২-৪ বছরের দীর্ঘ ম্যাজিস্টার প্রোগ্রাম এবং পরে ২-৫ বছরের দীর্ঘ বিজ্ঞানের ডাক্তারের সাথে অনুসরণ করা যেতে পারে। কার্যক্রম. বোলোগনা প্রক্রিয়া বাস্তবায়নের পরে, আবার জার্মান বাস্তবায়নের উপর ভিত্তি করে, ডিপ্লোম শিরোনাম এবং প্রোগ্রামগুলি সম্পূর্ণরূপে পেশাদার ব্যাচেলর এবং মাস্টার্স প্রোগ্রাম দ্বারা প্রতিস্থাপিত হয়েছিল। অধ্যয়নগুলি এমনভাবে গঠন করা হয়েছে যে একটি মাস্টার প্রোগ্রাম ছাত্রের মোট ১২০টি ECTS ক্রেডিট জমা করার জন্য যথেষ্ট দীর্ঘ সময় ধরে, তাই এর সময়কাল ব্যাচেলর অধ্যয়নের সময় অর্জিত ক্রেডিটগুলির উপর নির্ভর করবে। প্রি-বোলোগনা ম্যাজিস্টার প্রোগ্রামগুলি পরিত্যাগ করা হয়েছিল – এমএসসি অর্জনের পরে। ডিগ্রী এবং অন্যান্য একাডেমিক প্রয়োজনীয়তা সন্তুষ্ট করে একজন ছাত্র সরাসরি বিজ্ঞানের ডিগ্রি অর্জন করতে বা M.Sc এড়িয়ে যেতে পারে। যদি ডিপ্লোম প্রোগ্রামটি ৩ বছরের বেশি স্থায়ী হয় কারণ এটি কিছু সময়ের জন্য করা সম্ভব ছিল।
গায়ানা
গায়ানায়, গায়ানা বিশ্ববিদ্যালয়, টেক্সিলা আমেরিকান ইউনিভার্সিটি, আমেরিকান ইন্টারন্যাশনাল স্কুল অফ মেডিসিন সহ সমস্ত বিশ্ববিদ্যালয়ে স্নাতকোত্তর ডিগ্রি হিসাবে বিজ্ঞানের মাস্টার্স কোর্স রয়েছে। যে সকল ছাত্রছাত্রীরা স্নাতক স্নাতক বিজ্ঞান ডিগ্রি সম্পন্ন করেছে তারা এই শৃঙ্খলায় অধ্যয়নের যোগ্য।
ভারত
ভারতে, বিশ্ববিদ্যালয়গুলি সাধারণত বিজ্ঞান শাখায় এমএস প্রোগ্রাম অফার করে। সাধারণত, স্নাতকোত্তর বৈজ্ঞানিক কোর্সগুলি এমএস ডিগ্রির দিকে নিয়ে যায় যখন স্নাতকোত্তর প্রকৌশল কোর্সগুলি এমই বা এমটেক ডিগ্রি নিয়ে যায়। উদাহরণস্বরূপ, স্বয়ংচালিত প্রকৌশলে স্নাতকোত্তর সাধারণত একটি ME বা MTech হবে, যখন পদার্থবিদ্যায় স্নাতকোত্তর হবে একটি MS। কয়েকটি শীর্ষ বিশ্ববিদ্যালয় স্নাতক প্রোগ্রামও অফার করে যা একটি স্নাতকোত্তর ডিগ্রি অর্জন করে যা ইন্টিগ্রেটেড মাস্টার্স নামে পরিচিত। ভারতে ইঞ্জিনিয়ারিং-এ মাস্টার অফ সায়েন্স (MS.Engg.) ডিগ্রিও দেওয়া হয়। এটি সাধারণত একটি প্রকৌশল গবেষণা ডিগ্রী হিসাবে গঠন করা হয়, পিএইচডি থেকে কম এবং এম.ফিলের সমান্তরাল বলে বিবেচিত হয়। মানবিক এবং বিজ্ঞানে ডিগ্রি। আইআইটি-এর মতো কিছু প্রতিষ্ঠান স্নাতকোত্তর ইঞ্জিনিয়ারিং কোর্সের জন্য এমএস ডিগ্রি প্রদান করে। এই ডিগ্রিটিকে একটি গবেষণা-ভিত্তিক ডিগ্রি হিসাবে বিবেচনা করা হয় যেখানে MTech বা ME ডিগ্রি সাধারণত ভারতে গবেষণা ডিগ্রি নয়। MS ডিগ্রী বিভিন্ন IISER দ্বারাও পুরস্কৃত করা হয় যা ভারতের শীর্ষস্থানীয় প্রতিষ্ঠানগুলির মধ্যে একটি।
ইরান
ইরানে, কানাডার মতো, মাস্টার অফ সায়েন্স (এমএসসি) বা ইরানি ফর্মে কার্শেনাসি-আরশাদ ডিগ্রি সম্পূর্ণভাবে কোর্স-ভিত্তিক, সম্পূর্ণ গবেষণা-ভিত্তিক বা সাধারণত একটি মিশ্রণ হতে পারে। মাস্টার্স প্রোগ্রামগুলি সম্পূর্ণ হতে সাধারণত দুই থেকে তিন বছর সময় নেয় এবং একটি বৈজ্ঞানিক থিসিস সম্পূর্ণ করতে প্রায়ই প্রয়োজন হয়।
আয়ারল্যান্ড
সমস্ত ইইউ সদস্য রাষ্ট্রের মতো, আয়ারল্যান্ড বোলোগনা প্রক্রিয়া অনুসরণ করে। আয়ারল্যান্ডে, মাস্টার অফ সায়েন্স (এমএসসি) একটি গবেষণা উপাদান বা সম্পূর্ণ গবেষণা ভিত্তিক কোর্স-ভিত্তিক হতে পারে। প্রোগ্রামটি সাধারণত এক বছরের প্রোগ্রাম এবং কোর্স ভিত্তিক এবং গবেষণা ভিত্তিক ডিগ্রী উভয়ের জন্য একটি থিসিস প্রয়োজন।
ইতালি
সমস্ত ইইউ সদস্য রাষ্ট্রের মত, ইতালি বোলোগনা প্রক্রিয়া অনুসরণ করে। ডিগ্রী মাস্টার অফ সায়েন্স ইতালীয় আকারে প্রদান করা হয়, লরিয়া ম্যাজিস্ট্রাল (পূর্বে লরিয়া স্পেশালিস্টিকা; লরিয়া প্রবর্তনের আগে সংশ্লিষ্ট ডিগ্রিটি ছিল লরিয়া কুইঙ্কেনালে বা ভেচিও অর্ডিনামেন্টো)।
নেপাল
নেপালে, বিশ্ববিদ্যালয়গুলি সাধারণত বিজ্ঞান এবং প্রকৌশল ক্ষেত্রে স্নাতকোত্তর ডিগ্রি প্রদান করে। ত্রিভুবন বিশ্ববিদ্যালয় সমস্ত বিজ্ঞান এবং প্রকৌশল কোর্সের জন্য এমএসসি ডিগ্রি প্রদান করে। পোখরা ইউনিভার্সিটি ইঞ্জিনিয়ারিং এর জন্য ME এবং বিজ্ঞানের জন্য এমএসসি অফার করে। কাঠমান্ডু বিশ্ববিদ্যালয় বিজ্ঞান ও প্রকৌশলের জন্য এমএস বাই রিসার্চ এবং এমই ডিগ্রি প্রদান করে।
নেদারল্যান্ডস
সমস্ত ইইউ সদস্য রাষ্ট্রের মত, নেদারল্যান্ডস বোলোগনা প্রক্রিয়া অনুসরণ করে। অতীতে ফলিত বিশ্ববিদ্যালয়ের (HBO) স্নাতকদের MSc এর মতো শিরোনাম ব্যবহার করা থেকে বাদ দেওয়া হয়েছিল, কারণ HBO প্রতিষ্ঠানগুলি আনুষ্ঠানিকভাবে বিশ্ববিদ্যালয় নয় বরং উচ্চ শিক্ষার পলিটেকনিক প্রতিষ্ঠান। যাইহোক, 2014 সাল থেকে যেকোনো বিশ্ববিদ্যালয়ের স্নাতকদের একাডেমিক টাইটেল দেওয়া হয়। যাইহোক, নেদারল্যান্ডসে ব্যবহৃত পুরানো একাডেমিক শিরোনামগুলি হল: বুদ্ধিজীবী (আইআর হিসাবে সংক্ষিপ্ত) (গ্রাজুয়েটদের জন্য যারা একটি প্রযুক্তিগত বা কৃষি প্রোগ্রাম অনুসরণ করে) মিস্টার (মিস্টার হিসাবে সংক্ষেপিত) (স্নাতকদের জন্য যারা এলএলএম আইন প্রোগ্রাম অনুসরণ করেছেন) Doctorandus (সংক্ষেপে DRS.) (অন্য সব ক্ষেত্রে)। এই শিরোনামের ধারকগণ MSc, LL.M বা MA এর পুরানো শিরোনাম ব্যবহার করতে পারেন তবে একই অধ্যয়নের ক্ষেত্রে উভয়ই নয়।
নিউজিল্যান্ড
নিউজিল্যান্ডের বিশ্ববিদ্যালয়গুলিতে সাধারণত স্নাতক ছাত্রদের জন্য কোর্সওয়ার্ক বা গবেষণা-ভিত্তিক মাস্টার অফ সায়েন্স কোর্স রয়েছে। তারা সাধারণত ২ বছরের জন্য পূর্ণ-সময় চালায়, বিভিন্ন পরিমাণ গবেষণা জড়িত।